Mitjançant el Decret 421/2006, de 28 de novembre, de creació, denominació i determinació de l'àmbit de competències dels departaments de l'Administració de la Generalitat de Catalunya, s'atribueix al Departament d'Educació les competències en matèria de política educativa en l'àmbit de l'ensenyament no universitari.
L'estructura actual del Departament d'Educació ha de donar resposta a les necessitats que van sorgint, tant de l'evolució del sistema educatiu com de les demandes que la societat li formula, algunes de les quals ja s'han expressat a través del Pacte Nacional per a l'Educació.
En aquest marc, és necessària una reestructuració d'aquest Departament per tal de dotar-lo dels instruments suficients per millorar la qualitat del sistema i els resultats educatius, formatius i acadèmics, que s'hi obtenen.
D'aquesta manera les línies més significatives que haurà d'impulsar i facilitar la nova estructura del Departament se centren en:
Primer, garantir la prestació del servei educatiu en les millors condicions;
Segon, potenciar la innovació que és capaç de produir el mateix sistema, tant des del punt de vista de continguts com, molt especialment, de les formes organitzatives a les aules, als centres i a la seva interacció amb l'entorn;
Tercer, potenciar les tecnologies de la informació i les comunicacions, tant en el procés educatiu -aprenentatge de l'alumnat i ensenyament del professorat., com en la millora de la presa de decisions i de gestió interna del Departament;
Quart, impulsar la descentralització de l'administració educativa, tot implicant a la vegada els ajuntaments;
I, cinquè, prioritzar la planificació i l'avaluació com a instruments que han de guiar les decisions estratègiques que cal prendre per assolir un sistema educatiu d'excel·lència.
Més específicament, amb aquesta reestructuració es persegueixen les finalitats següents, que caldrà inserir en el camí cap el desplegament i aplicació de la Llei orgànica d'Educació i la preparació de la llei d'educació de Catalunya:
I) Potenciar la millora dels centres educatius públics amb especial atenció a la creació i desenvolupament progressiu d'àmbits d'autonomia de gestió i responsabilitat de decisió en els centres educatius públics.
II) Impulsar els elements d'ordenació de la Formació Professional per tal de continuar els processos d'integració dels diversos subsistemes de què consta, i els elements d'ordenació dels ensenyaments artístics, esportius, d'idiomes i de formació permanent per tal d'optimitzar el conjunt de l'oferta formativa corresponent.
III) Potenciar i orientar l'acció dels elements i recursos per a la innovació del sistema, entre d'altres, formació del professorat, serveis educatius, transformació de l'oferta d'educació especial, aplicació de la Tecnologia de la Informació i la Comunicació als processos d'ensenyament i aprenentatge.
IV) Dotar-se d'una suficient concentració dels àmbits de provisió dels recursos humans, econòmics i materials per a la prestació del servei educatiu per tal de simplificar els processos de descentralització i, si escau, cogestió amb els ajuntaments, d'aquests recursos, així com per poder-hi introduir les reformes requerides per la Llei orgànica d'Educació i, en el seu moment, per la futura Llei d'educació de Catalunya.
V) Sistematitzar, simplificar i reduir en el temps la resposta a les incidències individuals en la vida escolar de l'alumnat i els procediments d'obtenció de les autoritzacions administratives en els casos que sigui normativament pertinent.
Tanmateix, la complexitat de l'Administració educativa aconsella introduir els canvis en la seva organització de manera gradual sense renunciar, d'inici, a marcar les línies que l'han de definir i orientar.
És per això que en aquesta disposició es mantenen intactes els òrgans i unitats administratives del rang de subdireccions generals o inferiors, s'adscriuen transitòriament a les unitats directives que es creen i se'n mantenen les funcions, en els termes que s'indiquen en una disposició transitòria, fins que una posterior disposició del mateix rang que l'ha de seguir no completi la reestructuració que ara s'inicia.
El Departament d'Educació és l'òrgan de l'Administració de la Generalitat de Catalunya que té encomanada la proposta i l'execució de les directrius del Govern en matèria de política educativa en tots els àmbits de l'ensenyament, llevat de l'universitari.
2.1 Sota la dependència del seu titular, el Departament d'Educació exerceix les seves funcions mitjançant els òrgans següents:
El Departament d'Educació s'estructura territorialment en els serveis territorials previstos en el Decret 132/2005, de 28 de juny.
2.2 El/La conseller/a d'Educació dirigeix, coordina i controla l'activitat del Departament, compta amb l'assistència d'un gabinet, en els termes previstos a l'article 4 del Decret 132/2005, de 28 de juny, i amb l'assessorament dels òrgans consultius previstos al capítol 2 del mateix Decret.
El Consell de Direcció és presidit pel conseller o la consellera i el componen, a més, el secretari o la secretària general, el secretari o la secretària de polítiques educatives, els directors o les directores generals, així com el o la cap de Gabinet.
4.1 Corresponen al secretari/ària general del Departament les competències i funcions que li atribueix la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya i aquelles altres que li assigni la normativa vigent o que el/la conseller/a li puguin delegar.
4.2 De la Secretaria General en depenen els òrgans següents:
a) La Direcció General de Recursos del Sistema Educatiu.
b) La Direcció General d'Atenció a la Comunitat Educativa.
5.1 La Secretaria de Polítiques Educatives, amb rang orgànic de Secretaria General, actua sota la direcció superior de la persona titular del Departament en els termes que preveu l'article 11.2 de la Llei 13/1989, de 14 de desembre, modificada per la Llei 2/1992, de 7 de juliol.
5.2 Correspon a la Secretaria de Polítiques Educatives la coordinació dels òrgans i unitats directives que en depenen, l'elaboració de propostes i línies d'actuació en matèria d'ordenació i innovació del sistema educatiu, l'impuls dels plans i programes gestionats per les unitats directives que en depenen i la superior direcció de la Inspecció d'Educació.
Li correspon també la presidència i impulsió de les juntes de directors, articulades d'acord amb la normativa vigent.
5.3 De la Secretaria de Polítiques Educatives en depenen els òrgans següents:
a) La Direcció General de l'Educació Bàsica i el Batxillerat.
b) La Direcció General d'Ensenyaments Professionals, Artístics i Especialitzats.
c) La Direcció General d'Innovació.
6.1 Correspon a la Direcció General de Recursos del Sistema Educatiu:
a) La provisió i la direcció de la gestió dels recursos de personal docent, econòmics i d'edificis i equipament escolar necessaris per a la prestació del servei públic d'educació.
b) La proposta i, si escau, la direcció de les modificacions en els règims del personal docent i d'assignació de recursos als centres que han de prestar el servei públic d'educació.
6.2 Correspon a la Direcció General d'Atenció a la Comunitat Educativa:
a) La provisió i direcció de la gestió dels recursos que s'apliquen individualment a l'alumnat, a les famílies i/o al teixit associatiu.
b) La resolució de tot tipus d'incidències individualitzades en l'aplicació dels currículums i en l'avaluació acadèmica.
c) La gestió de les proves lliures, d'accés a estudis i d'obtenció de titulacions d'ensenyaments no escolaritzats.
d) L'exercici de les facultats de l'Administració educativa en matèria d'autoritzacions administratives.
e) La interlocució i atenció ordinària de la comunitat educativa.
f) La modernització dels procediments de consulta, informació i participació.
6.3 Corresponen a la Direcció de Serveis les funcions que té atribuïdes per l'article 12 del Decret 132/2005, de 28 de juny.
6.4 La Inspecció de Serveis, amb nivell orgànic de subdirecció general, s'organitza i té encomanades funcions d'acord amb els articles 52 i 53 del Decret 132/2005, de 28 de juny.
6.5 L'Assessoria Jurídica, amb nivell orgànic de subdirecció general, es configura d'acord amb el que estableix l'article 14 del Decret 57/2002, de 19 de febrer, de modificació del Decret 257/1997, de 30 de setembre, pel qual s'aprova el Reglament dels Serveis Jurídics de l'Administració de la Generalitat de Catalunya.
7.1 Correspon a la Direcció General de l'Educació Bàsica i el Batxillerat:
b) L'impuls de les millores en l'organització.
c) La gestió dels ensenyaments corresponents i de l'organització dels centres que els imparteixen per tal de millorar l'eficiència i eficàcia de l'acció educativa.
d) I la planificació de l'oferta i l'actualització del mapa escolar.
7.2 Correspon a la Direcció General d'Ensenyaments Professionals, Artístics i Especialitzats, en relació amb els ensenyaments i centres que imparteixen ensenyaments de formació professional, ensenyaments de tècnics esportius, ensenyaments artístics, ensenyaments d'idiomes i formació de persones adultes:
b) L'impuls de les millores en l'organització i gestió dels ensenyaments i els centres.
c) La planificació de l'oferta i l'actualització del mapa escolar.
d) L'ordenació i organització de la resta d'activitats formatives vinculades a la transició entre el món escolar i el món laboral que corresponen a l'àmbit del Departament d'Educació.
7.3 Correspon a la Direcció General d'Innovació:
a) L'activació i impulsió de tots els elements del sistema destinats a introduir-hi elements d'innovació per avançar vers l'escola inclusiva.
b) La direcció de la formació del professorat, dels serveis educatius, de la transformació de l'educació especial, de les accions del sistema per garantir els elements de llengua i cohesió social que són responsabilitat del Departament.
c) La direcció del desenvolupament de la innovació en matèria d'informàtica educativa.
7.4 La Inspecció d'Educació, amb nivell orgànic de subdirecció general, s'organitza i exerceix les funcions d'acord amb allò que estableix el Decret 266/2000, de 31 de juliol, pel qual es regula la Inspecció d'Ensenyament.
Les referències que la normativa vigent faci a les unitats directives modificades per aquest Decret s'han d'entendre fetes a les unitats directives que assumeixin les seves funcions i estructura.
Mentre no es completi la reestructuració del Departament amb l'aprovació de la disposició corresponent, les subdireccions, serveis, seccions i negociats preexistents continuaran exercint les funcions que tenen actualment atribuïdes en el marc i sota la direcció de l'òrgan directiu al qual s'adscriuen.
S'adscriuen a la Direcció General de Recursos del Sistema Educatiu:
a) La Subdirecció General de Gestió de Personal Docent.
b) La Subdirecció General de Plantilles, Provisió i Nòmines.
c) La Subdirecció General de Seguretat i Salut.
d) La Subdirecció General de Construccions Escolars.
e) L'Àrea de Planificació i Programació de l'Oferta Educativa.
f) La Subdirecció General de Gestió de Centres Educatius.
g) La Secció de Coordinació i Assessorament en Matèria de Centres Educatius.
S'adscriu a la Direcció General d'Atenció a la Comunitat Educativa:
La Subdirecció General d'Escolarització i Gestió dels Serveis a l'Alumnat.
Es mantenen adscrites a la Direcció de Serveis les subdireccions i l'àrea que tenia adscrites d'acord amb el Decret 132/2005, de 28 de juny, sense perjudici del que s'estableix a l'article 7.3.
S'adscriuen a la Direcció General de l'Educació Bàsica i el Batxillerat:
La Subdirecció General d'Ordenació Curricular i Programes Educatius.
S'adscriuen a la Direcció General d'Ensenyaments Professionals, Artístics i Especialitzats:
a) La Subdirecció General de Planificació i Organització de la Formació Professional.
b) La Subdirecció General de Programes i Recursos.
c) La Subdirecció General de Formació de Persones Adultes.
d) La Subdirecció General d'Ensenyaments Artístics.
e) L'Institut Català de les Qualificacions Professionals.
f) El Servei de Gestió Econòmica i Administrativa, de la preexistent Direcció General de Formació Professional i Educació Permanent.
S'adscriuen a la Direcció General d'Innovació:
a) La Subdirecció General de Formació Permanent i Recursos Pedagògics.
b) La Subdirecció General de Llengua i Cohesió Social.
c) El Servei de Gestió Econòmica i Administrativa, de la preexistent Direcció General d'Ordenació i Innovació Educativa.
Queden sense efecte les disposicions contingudes en el Decret 132/2005, de 28 de juny, i en el Decret 212/2006, de 23 de maig, que s'oposin al que s'estableix en aquest Decret.
Disposició final.1 Es faculta el conseller d'Educació per dictar les disposicions per al desplegament, l'eficàcia i l'execució del que disposa aquest Decret, i el conseller d'Economia i Finances per fer les modificacions pressupostàries necessàries per donar-ne compliment..2 Aquest Decret entrarà en vigor el mateix dia de la seva publicació al DOGC.
Barcelona, 19 de desembre de 2006